Komission tiedonanto eurometallirahojen yhteisen sivun mallioikeuden suojasta /* KOM/2001/0600 lopull. */



Virallinen lehti nro 318 , 13/11/2001 s. 0003 - 0004



KOMISSION TIEDONANTO eurometallirahojen yhteisen sivun mallioikeuden suojasta Johdanto Euron käyttöönottoa koskevan neuvoston asetuksen ((EY) N:o 974/98) [1] mukaisesti euromääräiset metallirahat otetaan käyttöön 1. tammikuuta 2002. [1] EYVL L 139, 11.5.1998. Ensimmäisen eurometallirahasarjan nimellisarvot ja tekniset eritelmät on määritelty 3. toukokuuta 1998 annetussa neuvoston asetuksessa ((EY) N:o 975/98) [2]. Sen jälkeen komissio on antanut uusien, esiin tulleiden seikkojen vuoksi 29. heinäkuuta 1998 ehdotuksen muuttaa tätä asetusta hieman. Ensimmäiseen eurometallirahasarjaan kuuluu kahdeksan nimellisarvoa: 1, 2, 5, 10, 20, 50 senttiä ja 1 ja 2 euroa. [2] EYVL L 139, 11.5.1998. Keväällä 1996 jäsenvaltiot päättivät, että eurometallirahojen toinen sivu on yhteinen ja toinen kansallinen, ja antoivat komissiolle valtuutuksen järjestää Euroopan laajuinen kilpailu, jonka perusteella eurometallirahojen yhteisen sivun ulkonäkö valittaisiin. Valtioiden tai hallitusten päämiesten kokoonpanossa kokoontunut neuvosto valitsi metallirahakilpailun voittajat kesäkuussa 1997. Kuten kilpailuehdoissa määrättiin taiteilijat siirsivät voittaneiden ulkonäkömallien mallioikeudet komissiolle. Tällä tiedonannolla komissio aikoo esittää järjestelyt, joiden avulla mallioikeudet pannaan täytäntöön ja jäljennöskäytäntöä sovelletaan. 1. Mallioikeuden haltija Eurometallirahojen yhteisen sivun ulkonäön mallioikeus kuuluu Euroopan yhteisölle, jota edustaa komissio. Euroopan komissio on luovuttanut kullekin euron käyttöön ottavalle jäsenvaltiolle kaikki yhteisön oikeudet kyseisen jäsenvaltion alueella. Muille jäsenvaltioille komissio luovuttaa mallioikeudet niiden ottaessa euron käyttöön. 2. Jäljentämistä koskevat määräykset Komissio ja osallistuvat jäsenvaltiot kukin omalla alueellaan soveltavat seuraavaa yhteistä jäljennöskäytäntöä. Eurometallirahojen yhteisen sivun tai sen osan jäljentäminen on luvallista ilman erityismenettelyä seuraavissa tapauksissa: * valokuvina, piirustuksina, maalauksina, filmeinä, kuvina ja yleisesti ottaen tasaisina (ei kohopainettuina) jäljennöksinä edellyttäen, että ne ovat tarkasti mallin mukaisia ja niitä käytetään tavalla, joka ei vahingoita tai halvenna euron imagoa * kohopainettuina muihin esineisiin kuin metallirahoihin, mitaleihin tai rahakkeisiin tai muihin sellaisiin esineisiin, jotka voitaisiin sekoittaa metallirahoihin * jäljennöksinä rahakkeisiin, jotka on valmistettu pehmeästä materiaalista tai muovista edellyttäen, että ne ovat kooltaan ainakin 50 prosenttia suurempia tai pienempiä kuin oikeat metallirahat. Jäljentäminen ei ole sallittua metallista valmistettuihin mitaleihin tai rahakkeisiin tai muihin sellaisiin metalliesineisiin, jotka voitaisiin sekoittaa metallirahoihin. Kaikelle muulle eurometallirahojen yhteisen sivun tai sen osan jäljentämiselle on saatava nimenomainen lupa Euroopan komissiolta euroalueen ulkopuolisen jäsenvaltion ollessa kyseessä ja siltä jäsenvaltion nimetyltä viranomaiselta, jolle mallioikeus on luovutettu, osallistuvien jäsenvaltioiden ollessa kyseessä. (Osallistuvien jäsenvaltioiden nimettyjen viranomaisten luettelo on ohessa liitteessä I.) Euroopan komissiolle osoitetut jäljentämislupaa koskevat pyynnöt toimitetaan talous- ja rahoitusasioiden pääosastolle. 3. Täytäntöönpano Osallistuvat jäsenvaltiot varmistavat mallioikeuden täytäntöönpanon omalla alueellaan kansallisen lainsäädäntönsä mukaisesti ja noudattaen edellä selostettuja jäljentämistä koskevia periaatteita. Komissio aikoo panna mallioikeuden täytäntöön euroalueen ulkopuolisissa jäsenvaltioissa ja yhteisön ulkopuolisissa maissa kunkin maan kansallisen lainsäädännön mukaisesti. Jos komission tai kansallisten elinten, joille mallioikeus on luovutettu, tietoon tulee, että asianomaisella alueella on tehty luvattomia jäljennöksiä, ne ryhtyvät välittömästi toimenpiteisiin varmistaakseen, että sellainen jäljentäminen lakkaa tai jäljennökset vedetään pois liikkeestä. Komissio tai jäsenvaltiot (kun kyseessä on osallistuvat jäsenvaltiot) voivat päättää siviili- tai rikoskanteen nostamisesta jäljentämisestä vastuussa olevaa henkilöä vastaan vastaavan kansallisen lainsäädännön mukaisesti. Komissio aikoo panna mallioikeuden täytäntöön yhteistoiminnassa jäsenvaltioiden kanssa. Tätä varten jäsenvaltioita kehotetaan tiedottamaan komissiolle toimista, joilla ne panevat mallioikeuden täytäntöön, ja jäljennössääntöjen toteuttamisesta. 4. Nykyisten järjestelyiden tarkastelu Komissio aikoo tarkastella eurometallirahojen käyttöönottoon mennessä 1. tammikuuta 2002 edellä kuvattujen sääntöjen toimeenpanoa. Nykyisiä järjestelyjä voidaan tulevaisuudessa muuttaa saatavien kokemusten perusteella. Liite I Tiedonannon 2 kohdassa mainittu nimettyjen viranomaisten luettelo BELGIA: // Ministère des Finances - Administration de la Trésorerie (Valtiovarainministeriö - Valtionkassanhallinto) SAKSA : // Bundesministerium der Finanzen (Liittovaltion valtiovarainministeriö) KREIKKA: // Õðïõñãåßï Ïéêïíïìéêþí - Ãåíéêü ËïãéóôÞñéï ôïõ ÊñÜôïõò (Valtiovarainministeriö - Valtionkassanhallinto) ESPANJA : // Dirección General del Tesoro y Política Financiera (Valtionkassan ja finanssipolitiikan pääosasto) RANSKA : // Direction des Monnaies et médailles - Ministère de l'Economie, des Finances et de l'Industrie de la République Française (Metalliraha- ja mitalihallitus - Talous-, valtiovarain- ja elinkeinoministeriö) IRLANTI : // Minister for Finance of Ireland (Valtiovarainministeri) ITALIA : // Ministero dell' Economia e delle Finanze (Talous- ja valtiovarainministeriö) LUXEMBURG : // Ministère des Finances- Service de la Trésorerie (Valtiovarainministeriö - valtionkassa) ALANKOMAAT : // Ministerie van Financiën - Direktie Binnenlands Geldwezen (Valtiovarainministeriö - kotimaan rahaliikenteen osasto) ITÄVALTA: // Münze Österreich AG (Itävallan rahapaja) PORTUGALI : // Imprensa Nacional - Casa da Moeda (Kansallinen setelipaino - rahapaja) SUOMI : // Valtiovarainministeriö